# ACTA DE LA SESSIÓ ORDINÀRIA CELEBRADA PER L’AJUNTAMENT PLE EN DATA VINT-I-SIS DE NOVEMBRE DE DOS MIL DOTZE

**Identificació de la sessió**

Caràcter: Ordinari

Data: 26 novembre 2012

Lloc: Sala d’Actes de l’Ajuntament de Fontcoberta

Hora. Les 21’30h.

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

 - Sr. Carles Pedrola Carreras

- Sr. Xavier Cros Verdaguer

* Sr. Narcís Bartis Bosch
* Sr. Lluís Freixa Macià
* Sr. Jaume Roura i Noguer
* Sra. Consol Mas i Torres.

 Excusa assistència el Regidor Sr. Francesc Molina Jiménez

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar els assumptes inclosos a l’ordre del dia .

**1r.- APROVACIO ACTA ANTERIOR.-**

Els membres de la Corporació disposen d’una fotocòpia de l’esborrany de l’acta de la sessió celebrada el dia 29-10-2012 , que és aprovada per unanimitat i sense cap esmena.

**2n.- INFORMACIÓ DECRETS D’ALCALDIA**

El Sr. Alcalde dóna compte al Ple de les resolucions d’alcaldia núm. 115 a la 119/2012 . El Ple es dóna per assabentat.

**3r.- INFORMACIONS DE L’ALCALDIA I DEL DESPATX OFICIAL**

Pren la paraula el Sr. Alcalde i dóna compte al Ple de l’última correspondència oficial rebuda, de la que cal destacar:

* Escrit de la Direcció General d’Agricultura i Ramaderia en el que informen de una nova plaga als castanyers i les mesures a adoptar.
* Escrit del Departament de la Presidència on notifiquen que han rebut l’acord adoptat en relació a la moció de declaració d’independència de Catalunya.
* Escrit de Dipsalut on hi adjunten la guia de bones pràctiques per garantir aliments segurs.
* Escrit de les vies verdes on adjunten material promocional de la Targeta Amics de les Vies verdes.
* Escrit de la Direcció general d’Administració Local en el que notifiquen la
* Retribució dels càrrecs electes.

Seguidament el Sr. Alcalde explica al Ple que la situació municipal no ha canviat gaire respecte al Ple passat.

Que en relació a l’obra de la teulada de l’església explica que en el dia d’ avui s’ha desbloquejat. Que ha anat a la Diputació acompanyat de Mossèn, Sr. Jordi Font i del Diputat Sr. Salvador Ros, Alcalde de Porqueres, a parlar amb el Sr. Soy, responsable del Servei de Monuments per augmentar la data de la pròrroga de la finalització de l’obra, que s’acabava el dia 11 de febrer de 2003.

La trobada ha estat positiva en el sentit que no hi haurà cap problema si s’acaba entre abril i maig i l’import de la subvenció es mantindrà.

Continua el Sr. Alcalde dient que s’han rebut tres pressupostos a l’Ajuntament i es procedirà a la licitació de l’obra.

Que s’està executant l’obra dels desaigües i parquings del Pavelló i el camp de Futbol Municipal. Que les obres les executa el promotor de la Ciutat Jardí. Que aquest promotor també acabarà la rotonda de la Ctra. d’Esponellà. Que també executa I’obra de la vorera del pavelló que només falta l’última part de sauló.

Que en relació a l’obra d’urbanització de la zona industrial, els promotors esperen que dimecres se sabrà si tindran l’autorització de Carreteres de la Generalitat i per tant no poden acabar la vorada. Tampoc tenen autorització per a construir cap immoble ni asfaltar carrers, ja que no tenen el conveni signat amb l’ACA.

**4t.- APROVACIÓ DE LA PRÒRROGA DE L’ACORD DERIVAT DE LA CONTRACTACIÓ CENTRALITZADA DE SERVEIS DE TELECOMUNICACIONS**

Atès que el Consorci LOCALRET, a través del seu Consell d'Administració, va aprovar el dia 17 de novembre de 2005 l’acord marc per a l'homologació de diversos serveis de telecomunicacions agrupats en els següents LOTS:

 LOT 1 SERVEIS DE TELEFONIA FIXA,

 LOT 2 SERVEIS DE COMUNICACIONS MÒBILS DE VEU I DE DADES i

 LOT 3 SERVEI DE DADES I D'ACCÉS A INTERNET.

Atès que tant el Consorci Localret com el Consell Comarcal del Pla de l’Estany, varen promoure la possibilitat d'agregar la demanda de determinats serveis de telecomunicacions per tal de minimitzar el seu cost i a la vegada optimitzar l'ús les tecnologies de la informació i comunicació, subscrivint el conveni de col·laboració de data 7 de maig de 2009 i al que aquest Ajuntament, conjuntament amb d’altres ens locals de la comarca, s’hi va adherir per acord de 28 de maig de 2009, com a òrgan competent, subscrivint el corresponen document.

Atès que de conformitat amb el conveni de col·laboració subscrit i a les diverses adhesions dels ens locals interessats de la comarca, el Consorci Localret, fent ús del que preveu l'acord marc d'homologació esmentat, va licitar i adjudicar el contracte derivat pels serveis de telecomunicacions en la comarca del Pla de l’Estany, per un període inicial de dos anys i amb la possibilitat de ser prorrogat fins un màxim de dos anys més, desglossat en els següents lots i empreses:

Lot 1 (veu fixa) a l'empresa Telefónica de España S.A.

Atès que el Consorci Localret i el Consell Comarcal del Pla de l’Estany, així com la majoria dels ens locals que es varen adherir a la contractació centralitzada abans esmentada, estan interessats en prorrogar aquest contracte derivat en un any més amb les mateixes condicions econòmiques que han regit fins ara, en considerar que es mantenen els beneficis assolits amb aquesta contractació agregada.

Atès que aquest Ajuntament està també interessat en aquesta pròrroga, la qual cosa comporta haver d'aprovar una manifestació expressa de conformitat o acceptació davant el Consorci Localret i del Consell Comarcal per tal que, aquesta en el seu nom, prorrogui el contracte derivat.

Vist informe tècnic emès a l’efecte respecte del cost que suposarà per aquest Ajuntament la pròrroga, fixant-la en la quantitat de 3.227,40 euros, IVA inclòs, la qual es desglossa en els següents imports i anualitats:

* L’any 2012, 70,74 euros (els últims 6 dies de l’any)
* L’any 2013, 3.156,66 euros

Vist l’informe de la Intervenció municipal respecte de l’existència de consignació pressupostaria pel que fa a l’any 2012 i a la necessitat de comprometre la despesa futura pel que fa a la resta per fer front al cost que comportarà l’esmentada pròrroga, la qual tindrà caràcter de despesa pluriennal en els termes que estableix el Text refós de la Llei reguladora de les hisendes locals, aprovat pel Decret Legislatiu 2/2004, i que afectarà als exercicis pressupostaris en què estigui vigent.

Vistque l’òrgan competent per a manifestar la conformitat a continuar amb el contracte derivat i, per tant, acceptar la seva pròrroga és el Ple, ates l’import que suposarà aquesta per l’Ajuntament

Per la qual cosa , per unanimitat, acorda:

**Primer.-** Que l’Ajuntament de Fontcoberta manifesta la seva conformitat a que el Consorci Localret prorrogui, per un any més i amb les mateixes condicions econòmiques que han regit durant el període inicial, el contracte derivat de serveis de telecomunicacions desglossat en les següents fases i adjudicat a les respectives empreses següents:

Lot 1 (veu fixa) a l'empresa Telefónica de España S.A.

**Segon**.- Aprovar l’autorització i disposició de la despesa que comportarà per aquest Ajuntament la pròrroga del contracte derivat, la qual tindrà caràcter pluriennal, de conformitat amb el s'estableix en l'article 174 del Reial Decret 2/2004 pel qual s’aprova el Text refós de la Llei d’Hisendes Locals, a més d'emetre el corresponent document comptable i lliurar-lo al Consorci abans que

dugui a terme l’aprovació d'aquesta pròrroga, de conformitat amb l’informe emès al respecte per la Intervenció municipal també descrit anteriorment.

**Tercer.-** Facultar al Sr. Alcalde per a subscriure els documents necessaris per l'efectivitat d'aquest acord, inclosos el de rectificació i esmena d'errors materials.

**Quart.-** Notificar el present acord al Consorci Localret i al Consell Comarcal del Pla de l’Estany.

**5è.- ADHESIÓ AL PLA D’ASSISTÈNCIA I SUPORT EN MATÈRIA DE PROTECCIÓ CIVIL**

El Sr. Alcalde explica al Ple el Pla d’assistència i suport en matèria de protecció civil i exposa:

Que la Llei 4/1997, de 20 de maig, de protecció civil de Catalunya, en el seu article 50, defineix i regula els PAS:

1. Els consells comarcals són entitats que participen en les tasques de protecció civil a Catalunya. Exerceixen les funcions establertes per aquesta Llei i qualsevol altra normativa que, sense contravenir-la, resulti necessària en l’àmbit de llur col·lectivitat per a la protecció de les persones, dels béns i del medi ambient.
2. Els consells comarcals han de prestar suport, assistència i cooperació a les funcions municipals de protecció civil.
3. Els consells comarcals poden crear i mantenir un centre de coordinació d’emergències comarcals, per delegació expressa dels municipis interessats, que ha d’estar comunicat i s’ha de coordinar amb els centres municipals de coordinació operativa i amb el CECAT.
4. Correspon als consells comarcals d’elaborar i aprovar els plans d’assistència i suport en matèria de protecció civil, per als municipis de llur àmbit. S’han d’establir per reglament el contingut i el procediment per a aprovar-los.
5. Aquests plans han d’ésser homologats per la Comissió de Protecció Civil de Catalunya i han de respectar els plans municipals de protecció civil.

Que d’acord amb les principis de les relacions entre les administracions públiques, el Consell Comarcal del Pla de l’Estany i l’Ajuntament de Fontcoberta fixen voluntàriament aquesta voluntat de col·laboració mitjançant aquesta adhesió.

Per unanimitat, s’acorda:

**Primer.**- Adherir-se al Pla d’Assistència i Suport en matèria de Protecció Civil de la comarca del Pla de l’Estany (PAS)

**Segon.-** Comunicar l’adopció d’aquest acord al Consell Comarcal del Pla de l’Estany.

**6è.- APROVACIÓ CONVENI ENTRE EL CONSELL CATALÀ DE L’ESPORT I L’AJUNTAMENT DE FONTCOBERTA.**

Des de la Secretaria General de l’Esport s’ha enviat un nou conveni de concessió de subvenció entre el Consell Català de l’Esport i l’Ajuntament de Fontcoberta, per al finançament de l’actuació de “Reforma de Camp de futbol”, en el que s’estableixen les noves condicions per continuar la tramitació de l’expedient núm. 82307/00 pel qual es va concedir una subvenció a l’Ajuntament de Fontcoberta per un import de 75.000,00 euros, per a l’actuació de “Reforma de camp de futbol”. En el pacte segon s’estableixen dues formes de pagament de l’esmentada subvenció.

Es proposa al Ple d’optar per la segona opció “Pagament del principal de la subvenció, quan no intervingui una entitat financera”, i es farà efectiva segons la taula desglossada en el conveni en un termini de deu anualitats .

Es debat el tema de la subvenció de 75.000,00 euros per al finançament de l’actuació “reforma del camp de futbol municipal”, i per unanimitat s’acorda:

1.- Deixar sense efecte l’acord pres per l’Ajuntament en relació al préstec de l’Institut català de Finances de 75.000,00 euros per a l’actuació “Reforma del camp de futbol municipal” de data 30 de gener de 2012.

2.- Optar per la segona opció del pacte segon del conveni de concessió de subvenció entre el Consell Català de l’Esport i l’entitat “Ajuntament de Fontcoberta”, per al finançament de l’actuació de “reforma del camp de futbol”, que és el pagament del principal de la subvenció, quan no intervingui una entitat financera, a càrrec dels pressupostos de 2012 fins el 2027 d’acord amb el desglossament del pacte tercer del conveni.

**7è.- APROVACIÓ DEFINITIVA DE BÉNS I DRETS A EXPROPIAR PER VIALITAT A LA ZONA INDUSTRIAL**

El Sr. Alcalde explica el seguiment de l’expedient d’expropiació dels terrenys afectats per vialitat en la zona industrial, i dóna compte al Ple de l’única al·legació que es va presentar. Una vegada debatut el tema, per unanimitat, s’acorda:

1.- Aprovar definitivament la relació de béns i drets a expropiar per adquirir per expropiació forçosa el terrenys descrits a l’annex 1, per resultar afectats per vialitat en el POUM del municipi.

2.- Declarar la necessitat d’ocupació dels béns i drets objecte de l’expropiació inclosos a l’annex 1.

3.- Comunicar als propietaris i titulars dels béns i drets que s’expropien que, en un termini de 15 dies hàbils des de la notificació d’aquests acords, poden convenir amb l’Ajuntament, lliurament i per avinença, l’alienació dels esmentats béns i drets i el termini de desallotjament. Si en aquest termini l’Ajuntament no rep cap proposta o bé l’Ajuntament rebutja les presentades s’entendrà que no ha estat possible arribar a l’adquisició per avinença i continuarà l’expedient expropiatori.

4.- Disposar que s’iniciï l’expedient de fixació del preu just dels béns i drets respecte a l’alienació dels quals no s’hagi aconseguit l’avinença segons l’apartat anterior, mitjançant l’obertura de les peces separades corresponents, un cop siguin ferms aquests acords.

5.- Disposar que es publiquin aquests acords al BOP, DOGC, en un dels diaris de més difusió i al tauler d’edictes municipal i que així mateix siguin notificats personalment als interessats.

ANNEX 1.

RELACIÓ CONCRETA I INDIVIDUALITZADA DELS BÉNS I DRETS AFECTATS.

 **TITULAR NÚM. 1**

1.-´Titulars: Joaquim Oliver Vidal, amb DNI núm. 40.277.750-N, en virtut de l’escriptura d’entrega de llegat autoritzada en data 5.12.2005, pel notari de Girona, José Ma. Estropá Torres.

Domicili: Banyoles (El Pla de l’Estany)

## Emplaçament de la finca: Ctra. Banyoles.

Núm. de parcel·la: 14

Qualificació urbanística: Urbana, Subzona I ( clau 8.1 ) zona industrial d’ordenació Mixta.

Superfície afectada per vialitat: 292,00 m2. Inclou 7,00 m2 d’edificació auxiliar afectada.

Referència Cadastral: 1064106DG8616S0001EK

Finca registral: És part i s’haurà de segregar de la finca matriu inscrita al Registre de la Propietat de Banyoles, volum 3563, Llibre 31, foli 220, finca 767, inscripció 8ena.

Descripció del sòl: URBANA.- Porció de terreny, de forma allargada, de 292,00 m2 de superfície, d’aquests una superfície de 7,00 m2 es troben edificats al nord de la porció. Situada aquesta porció a la Ctra. Banyoles, al terme municipal de Fontcoberta, que confronta: al nord, amb finca matriu de la qual es segrega; al sud amb sector industrial, a l’est amb ctra. Banyoles i a l’oest, amb vial públic, carrer travertí.

Situació jurídica: Relació de càrregues segons nota simple informativa registrals que s’adjunta.

Titular d’altres drets: Arrendatària: Natàlia Ruhí

**TITULAR NÚM. 2:**

 Titulars: Jaume Teixidor Serra, amb DNI núm. 77.895.471Z, i Maria Becerra Lopez,per meitats indivises i amb pacte de sobre vivència en virtut de l’escriptura d’agrupació i obra nova autoritzada en data 23.05.2005, pel notari

 de Banyoles, Pelayo Garcia Ceca Benito la declaració d’obra nova i pel notari Josep Ma. Martínez Palmer l’agrupació.

Procedent la finca de l’agrupació de les finques 1130 i 1135 als fulls 27 i 62 del volum 2.983, llibre 25 de Fontcoberta.

Domicili: Fontcoberta (El Pla de l’Estany)

## Emplaçament de la finca: Ctra. Banyoles-Figueres

Núm. de parcel·la: 14

 Qualificació urbanística: Urbana, Zona d’ordenació aïllada,Subzona 7.3

La porció de parcel·la a expropiar es troba afectada per vialitat. El planejament anterior al vigent el qualificava de verd privat sense edificabilitat .

Superfície afectada per vialitat: 75,00 m2.

Referència Cadastral: 1060109DG8616S0001PK

Finca registral: És part i s’haurà de segregar de la finca matriu inscrita al Registre de la Propietat de Banyoles, volum 3411, Llibre 30, foli 223, finca 1181, inscripció 8ena.

Descripció del sòl: URBANA.- Porció de terreny, de forma irregular, de 75,00 m2 de superfície. Situada aquesta porció a la Ctra. Banyoles, al terme municipal de Fontcoberta, que confronta: al nord, amb finca matriu

de la qual es segrega; est i sud amb finca de Figueroles sl. i a l’oest amb ctra. Banyoles.

Situació jurídica: Relació de càrregues segons nota simple informativa registrals que s’adjunta.

Titular d’altres drets: HIPOTECA origen de la inscripció 3a, constituïda a favor de “Caixa d’Estalvis del Penedès”, segons escriptura de 23.05.2005, constituïda

davant del notari de Banyoles, Don Pelayo Garcia Ceca Benito.

**TITULAR NÚM. 3**

1.-´Titulars: ELECTRO-ABULI SL, amb CIF núm. 17361791, en virtut de l’escriptura d’agrupació i obra nova autoritzada en data 29.06.1996, pel notari de Banyoles, Pelayo Gercía Ceca Benito núm. 614 del seu protocol.

Procedent la finca de l’agrupació de les finques 1022 i 1135 essent ara la finca 1138 del volum 2.983, llibre 25 de Fontcoberta.

## Emplaçament de la finca: Ctra. Banyoles.

Núm. de parcel·la: 17-bis

Qualificació urbanística: Urbana. Zona d’ordenació aïllada, Subzona 7.3

La porció de parcel·la a expropiar es troba afectada per vialitat. El planejament anterior al vigent el qualificava de verd privat sense edificabilitat.

Superfície afectada per vialitat: 338,00 m2.

Referència Cadastral: Assenyalada com a zona verda pública.

 Finca registral: És part i s’haurà de segregar de la finca matriu inscrita al Registre de la Propietat de Banyoles, volum 2983, Llibre 25, foli 67, finca 1138, inscripció 2a.

Descripció del sòl: URBANA.- Porció de terreny, de forma irregular, de 338,00 m2 de superfície. Situada aquesta porció a la Ctra. Banyoles, al terme municipal de Fontcoberta, que confronta: al nord, amb vial públic i part amb finca matriu de la qual es segrega; est i sud amb vial públic i a l’oest amb Ctra. de Banyoles.

 Situació jurídica: Relació de càrregues segons nota simple informativa registrals que s’adjunta.

**8è.- ADHESIÓ AL PROTOCOL DEL PROGRAMA D’IMPLEMENTACIÓ DE MESURES ALTERNATIVES A LA SANCIÓ ADMVA. PER CONSUM O TINENÇA DE SUBSTÀNCIES IL·LEGALS PER PART DE MENORS D’EDAT AL PLA DE L’ESTANY.**

El Sr. Alcalde explica el Protocol del Programa d'implementació de mesures alternatives a la sanció administrativa per consum o tinença de substàncies il·legals per part de menors d'edat al Pla de l'Estany, que té per objecte coordinar la cooperació entre et Cos de Mossos d'Esquadra, la Policia Municipal de Banyoles i el Consorci de Benestar Social del Pla de l'Estany- Banyoles amb l'objecte de prevenir la comissió dels actes delictius i garantir la protecció de la seguretat ciutadana.

Atès I'interés d'aquest Ajuntament per oferir una resposta d'intervenció per a menors d'edat sancionats pel consum o tinença de substàncies il·legals en llocs,vies establiments o transports públics i per tal de disminuir els riscos associats al seu consum, tal com preveu l'esmentat Protocol .

Per tot això, es proposa:

**Primer**.- Adherir-se al Protocol del Programa d'implementació de mesures alternatives

a la sanció administrativa per consum o tinença de substàncies il·legals per part de

menors d'edat del Pla de I'Estany.

**Segon**.- Comunicar I'adopció d'aquest acord al Consell Comarcal del Pla de I'Estanv.

**9è.- ADJUDICACIÓ DELS SERVEIS DELS SERVEIS DE NETEJA DE DIVERSES DEPENDÈNCIES MUNICIPALS MITJANÇANT PROCEDIMENT NEGOCIAT**

Pren la paraula la regidora Sra. Pilar Busquets i explica que a la licitació per a l’adjudicació dels serveis de neteja de diverses dependències municipals mitjançant procediment negociat, s’ha presentat una única oferta la de l’empresa “La Bruixa Banyolina”

Que el procediment s’ha desenvolupat conforme a allò establert als articles 109, 110 i 138 i següents del TRLCSP 3/2011, de 14 de novembre, de contractes del sector públic.

Que la licitació del contracte s’ha realitzat conforme a allò previst a l’article 142 de la citada Llei.

Que la proposta presentada és conforme al plec de condicions econòmico-administratives particulars per a la contractació dels serveis de neteja de diverses dependències municipals mitjançant procediment negociat.

Que en el plec de condicions s’havia proposat una reducció d’hores a l’escola Alzina Reclamadora i l’empresa adjudicatària ho ha acceptat. També es va incloure la neteja de vidres a tots els locals. També es va fer un canvi a les escoles velles, ja que la gent que les lloga, ja escombra i frega el local, per tant el que l’empresa ha de fer són els vidres i a fons la cuina i lavabos. També se’ls va demanar que a les factures es detalli els treballs fets durant el mes. D’aquesta manera hi haurà més control per part d’uns i altres. L’actual contracte era molt antic i no es detallaven les factures. També comenta que una vegada acabada l’ampliació de l’escola, s’hauran de contractar més hores de neteja.

Pren la paraula el regidor Sr. Lluís Freixa i comenta que les hores que destinen a l’escola les haurien de controlar des de l’escola i informar a l’Ajuntament.

Continua el Sr. Freixa i fa una queixa en el sentit que a l’obertura de les pliques no se’ls va convocar en temps, se’ls va avisar una hora abans i no varen poder ser-hi.

Contesta la Sra. Pilar Busquets i diu que va ser un error i demana disculpes, que al presentar-se una única empresa, l’obertura del sobre núm. 2 deixa de tenir la importància d’haver d’escollir una o altra. La veritat és que veritablement la intenció era avisar-los, però se’n va recordar tard. Que no va ser fet expressament i torna a demanar disculpes al grup de CIU.

Pren la paraula el regidor Sr. Lluís Freixa i diu que continuen trobant-hi a faltar el pavelló i que voten el punt en blanc.

Així doncs per 5 vots a favor i 3 abstencions s’acorda:

 PRIMER: Adjudicar provisionalment el contracte del servei públic per a la neteja de diverses dependències municipals a l’empresa “La Bruixa Banyolina” per un import total de 45.742,57 euros ( 37.803,78 € principal +7938,79 € IVA)

SEGON: Comunicar aquest acord a l’adjudicatari en virtut de l’article 151.2 de la Llei de contractes del sector públic, i requerir-li que dins el termini de deu dies comptats  des del següent a aquell en què hagi rebut el requeriment, presenti la documentació que s’esmenta a continuació. Les normes autonòmiques de desenvolupament d’aquesta Llei podran fixar un termini major, sense excedir de vint dies hàbils.

Durant el termini de deu dies comptats des del següent a aquell en què hagi rebut el requeriment, l’adjudicatari haurà de presentar la documentació següent:

a) La garantia definitiva 5% del preu del contracte ( 1890,19 euros) Mil vuit-cents noranta euros amb dinou cèntims, a la tresoreria de l’Ajuntament.

b) Presentar una còpia de la pòlissa actualitzada d’assegurança de cobertura de riscs per import de 300.000,00 euros pels fets que puguin donar lloc a responsabilitat.

c) Aportar l’alta a la matrícula de IAE i una declaració responsable de trobar-se al corrent de les obligacions per aquest concepte, llevat que es trobi exempt d’aquest tribut. En aquest darrer cas, l’adjudicatari provisional es trobarà obligat a presentar una declaració responsable expressiva de la causa de l’exempció i del precepte legal que l’empara.

d) Aportar l’afiliació i l’alta dels treballadors que de forma continuada treballen a les dependències de l’Ajuntament, d’acord amb el que determina l’art. 5 del Decret 5/2011 i comunicar a l’Ajuntament el canvi dels treballadors/es si s’escau.

TERCER: Facultar a l’alcalde per a que pugui signar qualsevol document que calgui per fer efectius els acords precedents.

**10è.- PRECS I PREGUNTES**

Arribat el torn de precs i preguntes, pren la paraula el Sr. Lluís Freixa i comenta que va anar al pavelló a veure l’expedient del concurs pel dinamitzador de l’espai jove, i que va veure que en comptes de 8 persones com es va dir a l’últim ple, se’n varen presentar 10. Que considera que l’expedient es va fer correcte, però que creu que l’equip de govern els hauria d’utilitzar més per aquests temes, ser garants.

També agrair a l’equip de govern que canvies les dates de les xerrades així no varen tenir cap mena d’influència en la campanya electoral, i hi havia la possibilitat de que s’hagués fet una denúncia a la Junta Electoral.

El que no varen entendre són tants canvis de calendari, ja que han vist 6 dates diferents. Això s’hauria de mirar que no tornés a passar. La primera xerrada es va passar tard i va fallar la comunicació, i aquesta que s’havia fet en temps es va passar amb la data malament.

Pren la paraula la regidora Sra. Pilar Busquets i diu que tenen raó que aquestes errades no donen bona imatge, que no es per justificar, però que qui s’equivoca és la gent que treballa i fa activitats.

El Sr. Lluís Freixa comenta que li sap greu per ells pels comentaris que se senten en el poble.

La Sra. Pilar Busquets explica com va anar l’error.

El Sr. Freixa comenta que la iniciativa és molt bona, però que s’hauria d’intentar que no passessin més errors d’aquest tipus.

Continua el regidor i manifesta que el canvi que s’ha fet a l’agutzil els hi sembla bé, però que els podien haver informat abans de confeccionar-lo.

Contesta la Sra. Pilar Busquets i manifesta que feia temps que volien canviar el format, però no sabien com fer-ho, ja que la revista era molt densa i la gent es queixava que era de mal llegir, que el canvi el varen decidir amb el tècnic de joventut i no està fet expressament, en el sentit de no voler comunicar el canvi, però que recordin que estan molt més informats que el que informaven ells al grup de l’oposició quan estaven al govern.

Pren la paraula la regidora Sra. Consol Mas i demana què passa amb l’enllumenat públic, ja que tenen queixes de la zona de la llar d’infants i davant l’escola.

Contesta el Sr. Alcalde i diu que aquestes zones estan en obres .Que hi ha el solar on hi posen material, que quan s’hagin acabat les obres s’hi instal·larà un parc infantil i 3 o 4 punts de llum.

El Sr. Lluís Freixa contesta que no es aquesta zona, sinó el carrer de davant la llar d’infants.

El Sr. Alcalde contesta que aquesta zona no està recepcionada per l’Ajuntament.

La Sra. Consol Mas diu que a l’entrada del C/Melianta, zona de la piscina i La Farrès, l’enllumenat també falla moltes vegades.

El Sr. Alcalde contesta que s’està modificant poc a poc, que no hi ha tresoreria per fer-ho tot. Que la tècnica està fent un llistat on s’han de modificar quadres i sectors.

Continua el Sr. Alcalde i diu que actualment totes les bombetes són de baix consum, i que tots els fanals haurien de fer llum baix, no escampat, igual que els que es varen instal·lar als carrers dels tres rius, que tot i que al canviar-los algú es va queixar. En canvi ara estan contents del canvi.

El Sr. Lluís Freixa pregunta si s’ha negociat amb l’empresa d’energia elèctrica.

El Sr. Alcalde diu que la tècnica de l’Ajuntament ho està negociant, però que si no hi ha subvencions per les modificacions és difícil de portar-ho a terme, ja que hi ha instal·lacions molt antigues.

Pren la paraula el regidor Sr. Jaume Roura i pregunta si els aspersors de la piscina encara funcionen, ja que un dia a la nit que estava en aquella zona li va semblar que funcionaven.

El Sr. Alcalde diu que no haurien de funcionar, que ja ho preguntarà al cap de la brigada.

Seguidament pren la paraula el Sr. lluís Freixa i pregunta si la calefacció del pavelló està homologada? I quan va costar la caldera?

Contesta el regidor Sr. Xavier Cros i diu que no està homologada i que la despesa de la caldera va ser de 1.000 euros més la instal·lació.

El Sr. Alcalde comenta que la caldera no funciona mai quan hi ha gent al pavelló, sempre unes hores abans per escalfar-lo.

A continuació el Sr. Lluís Freixa pregunta quan es penjarà l’estelada gran que el grup de CIU va donar a l’Ajuntament?

El Sr. Alcalde contesta que es volia instal·lar a dalt de l’antic dipòsit d’aigua, però els tècnics varen informar negativament, no ho veien segur, ja que el pal de l’estelada havia de ser molt alt. Varen donar una altra solució que l’Alcalde explica al Ple per a instal·lar-la a l’antic dipòsit d’aigua.

El Sr. Alcalde pren la paraula i comenta que el proper ple ordinari s’hauria de celebrar el dia 31 de desembre i proposa avançar-lo al dia 20 de desembre, abans de les festes nadalenques. La Corporació, per unanimitat, està d’acord a avançar el ple ordinari al dia 20 de desembre de 2012.l

I no havent-hi més assumptes a tractar el Sr. Alcalde dóna per acabada la sessió a les vint-i-tres hores. Ho certifico.